لانګو وویل، "که نن موږ هرنايي ته پوځ یا ملېشه ځواک ولېږو چې هلته د ترهګرو خلاف عملیات وکړي، نو بیا به هم دا خلک سړکونو ته راوځي او سیاستوال به په اسمبلۍ کې چيغې وهي چې تاسو داسې ولې وکړل۔ موږ نه ترهګري زغملای شو او نه پوځي عملیات۔ هغه قامونه نه شي بریالي کېدای چې دوه فطرته لري، موږ به یوه پرېکړه کوو۔"

که څه هم ضیا الله لانګو دا ونه ویل چې د کویلې پر لاریو او مزدورانو بریدونه کوونکي ترهګر څوک دي خو د بلوچستان له بېلا بېلو سیمو د کویلې په څېر قدرتي وسایلو د اېستل کېدو پرضد په شویو بریدونو کې د زیاترو ذمه واري بلوڅ بېلتون غوښتونکو ډلو منلې ده۔

د جون پر لومړۍ نېټه چې د هرنايي په چپرفټ کې د کویلې پر ۴۲ ټرکونو ډزې شوې وې۔ د هغه بريد ذمه واري هم بلوڅ بېلتون غوښتونکې ډلې بلوچستان لیبرېشن ارمي منلې وه۔

که غواړئ چې بې له خنډ او ځنډه د مشال راډیو ټولو مطالبو ته لاسرسی ولرئ نو له ایپ سټور او ګوګل پلې څخه اپليکېشن ډاونلوډ کړئ